Libra

## Bevezető

Valamikor, talán úgy ezer évvel ezelőtt egy csillagkép, név szerint a Mérleg (Libra) úgy döntött elhagyja az eget és leköltözik a földre. Persze ez nem így működik. Sok dolog kell egy ilyen hatalmas művelethez, például a bolygók állása, vagy egy isten jó akarata és segítő keze.

*A Mérleg volt az első, az állatövi jegyek közül, aki elhagyta az eget és emberi testet öltve a földre került.*

Nem bírta tovább elviselni hogy ő döntsön mindenről és mindenkiről így tárgyalt Hérával, aki felajánlotta meg ad neki minden feltételt ahhoz hogy emberi életet élhessen, cserébe jelent neki bármiről, ami a többi csillagjeggyel kapcsolatos, elsősorban arról hogy ki és mikor tér a földre vagy épp ki által. Ugyan nem fűlött a fogához, mégis beleegyezett ám a későbbiekben nem tartotta be vagy legalábbis nem száz százalékban az egyezség ráeső részét. Az első leérkezőről még tett említést az istennőnek, de ez volt az első és utolsó alkalom. Nem szándékozott sem árulóvá válni, sem vissza térni korábbi életéhez. Döntéséről nem szólt másnak, csak a Vízöntőnek, akivel jó viszonyt ápolt korábban.

## Eredet/Mítoszok

***A Mérleghez több mítoszt is lehet társítani, mivel különböző témákat foglal magába, de egy mégis közös bennük: az emberek és az igazságos, harmonikus együttélés.***

Paris mítosza a szerelemre és a szív választására vonatkozik, amely egyben a személyes ízlés választása is. Themisz a Mérleg igazságosságát és pártatlanságát jelképezi, amely az egyiptomi mítoszban is mértékadó, ott azonban kevésbé az emberi igazságosságra, mint inkább a túlvilágra vonatkozik.

### Görögországban

Erisz, a viszály istennője Peleusz és Thetisz esküvőjén a vendégek közé gurított egy aranyalmát, és hozzátette, hogy az a legszebb istennőt illeti meg. Paris királyfinak kellett eldöntenie, hogy az almáért versengő három istennő, Héra, Athéné és Aphrodité közül melyikük nyerje el a 'legszebb' címet. Az istennők próbálták megvesztegetni Parist, Héra a Föld feletti uralmat ígérte neki, Athéné győzelmet a csatákban, Aphrodité pedig a világ leggyönyörűbb asszonyát. Paris kezdetben megpróbálta diplomatikusan három részre osztani az almát, de amikor látta, hogy muszáj döntenie, akkor végül Aphrodité ajánlatát választotta. A világ legszebb asszonya Menelaosz spártai király felesége, Heléna volt. Aphrodité befolyására hatalmas szerelemre lobbant Paris iránt, és megszökött vele, Menelaosz kincseivel együtt. Ez volt az indítéka a 10 évig tartó trójai háborúnak.

Zeusz egy aranymérleg segítségével döntötte el az egymással vetélkedő emberek vagy harcosok sorsát. Hasonló funkciója van a Mérlegnek az igazságszolgáltatás istennője, Themisz kezében is. Hephaisztoszt az olümposzi vallás a Mérleg jegyéhez kapcsolja, úgy mint a Mérleg csillagkép készítőjét.

### Egyiptomban

Érdemes még megemlíteni az egyiptomi mitológia mérleghez fűződő részét, amely az egyiptomi főisten, Ozirisz bíráskodásának tárgya. Ezzel méri meg a halottak szívét. A mérleg egyik serpenyőjébe az ítéletre váró szívét, áttételesen a lelkét helyezi, a másikba egy strucctollat tesz. A mérleg így a halott erkölcsi érdemeit állapítja meg.

## Minden más

* Mérleg, Lib, Libra, Librae
* Csillagjegy, csillagkép
* Szeptember 24. - Október 23.
* Meghatározó időszaka az Ősz eleje.
* Talán úgy 4000 éve jelenhetett meg az égbolton.
* Jelképe nem más mint a mérleg.
* Eleme a levegő.
* Uralkodóbolygója a Vénusz.
* Színek: Világos színek, halványzöld, szürkéskék.
* Virágok: Rózsa, liliom, kamélia, orchidea, orgona, gyöngyvirág.
* Ásványok: Réz, rózsakvarc, jade, nemes topáz, gyémánt.
* Kulcsmondat: *"Egyedül nem megy."*
* Talán ő az egyetlen, aki jogosan bírálhat másokat.
* Egykoron a Skorpió csillagkép része volt.

## Csillagképként

✨ α1,2 Librae - *Zuben Elgenubi (Déli Olló)*: kékesfehér színű (A3IV + F4IV), harmadrendű csillag (2,64 magnitúdós), tőle távolabb az ötödrendű kísérője. Látcsővel is észlelhető. Körülbelül 77 fényév távolságra van a Földtől.

✨ β Librae - *Zuben Eschamali (Északi Olló)*: zöld színű (B8V), 2,6m-s, mintegy 160 fényév távolságra lévő csillag.

✨ γ Librae - *Zuben Elakrab*: negyedrendű, 150 fényévnyire lévő, narancssárga színű óriáscsillag.

✨ δ Librae - *Zuben Elakribi*: Algol-típusú fedési kettős, a fényessége 56 óránként 4,9-5,9m között ingadozik.

✨ ι Librae: szabad szemmel negyedrendű csillagnak látszik, de valójában összetett rendszer. Kísérője a hatodrendű 25 Librae, kisebb távcsővel egy másik kísérő is felfedezhető, ez utóbbi egy 75 mm-es távcsővel már tizedrendű kettősnek tűnik.

✨ μ Librae: hatodrendű csillag, 75 mm-es távcsővel a hetedrendű kísérője is látható.

*A déli égbolton helyezkedik el, de északi határvonala majdnem érinti az égi egyenlítőt.*

A római időkben együtt ábrázolták a Szűzzel, mint az igazságot megtestesítő Aestraet. Érdekes, hogy csak ekkoriban vált önálló csillagképpé: korábban a Skorpió csillagkép része volt. Csillagainak nevei ezt a hagyományt őrzik. Zubenelgenubi annyi, mint „a skorpió ollója”

**Szomszédos csillagképei a Kígyó ● Szűz ● Hydra ● Kentaur ● Farkas ● Skorpió ● Kígyótartó**

## Személyiség

Egyensúlyra törekvő, diplomatikus egyéniség. A legfontosabb számára az emberi kapcsolat. Kedves, barátságos kisugárzása van, kiváló kapcsolatépítő, nyílt tekintettel közeledik másokhoz, nagyon jó empátiás képességgel rendelkezik. Általában jó humorú, jókedvű. Igyekszik mások elvárásainak megfelelően viselkedni, remélve, hogy így biztosan elkerüli a konfrontáció. Kitűnő tehetsége van arra is, hogy kibúvót találjon, ha olyasmire kérik, amihez nem fűlik a foga. Ösztönösen irtózik mindentől, ami durva, hangos és közönséges. A középút embere, kerül mindenfajta szélsőséget a megnyilvánulásaiban. Igyekszik békíteni a vitás feleket. Az igazságtalanságokat inkább elviseli, csak ne kelljen harcolnia. Nem a tettek embere, hanem a kivárásé. Rendkívül hullámzó kedélyállapotú, könnyű befolyásolni. Toleráns és tapintatos másokkal szemben. Ha indulatos, akkor is diplomatikusan fogalmaz.

## Képesség

Tekintve, hogy szereti diplomáciai úton megoldani a problémákat, nem sok képességgel rendelkezik. Ha teheti kivonja magát a vitákból, harcokból, konfliktusokból. Amennyiben ezt még sem tudja megtenni van egy aduásza. Képes manipulálni a gravitációt, ezzel másokat harcképtelenné tenni vagy elmenekülni, attól függ hogy hozza a sors. Másik képessége az igazságosság. Képes igazat tenni, mások felett bíráskodni, dönteni élet és halál, jó és rossz között és mind ezt aranyból készült mérlegével teszi. Nem bíráskodik azáltal amit lát, folyton próbál semleges maradni. Nem ő maga dönt, hanem a kezében lévő mérleg adja meg a választ a fontos kérdésekre.

## Galéria

**Csillagszellemek**
Zodiákus
♈ ♉ ♊ ♋ ♌ ♍ ♎ ♏ ♐ ♑ ♒ ♓

Egyéb

⛎ ☸️